OpenLLM-France/wikimedia huggingface dataset:
# Sufrearen bakterio berde

Sufrearen bakterio berdeak edo klorobiak (Chlorobi filuma) fotosintesi bakteriarra burutzen duten bakterioak dira. Fotosintesi bakteriarra edo fotosintesi anoxigenikoa oxigenorik gabeko fotosintesia da, ingurugiro anaerobio batean burutzen dena. Fotosintesi horrek ez du oxigenoa sortzen, sufrea baizik:
Fotosintesi honen elektroien emailea ez da ura, SH$_2$ baizik. Horregatik sufrearen bakterio berdeak azido sulfhidrikoa (SH$_2$) duten habitetan bizi dira: iturri sufretsuetan, adibidez. Ohikoak dira ere sulfhidrikoa eta argia duten lakuen eremu anoxikoetan. Oxigenorik gabeko habitat horiek beharrezkoak dira fotosintesi bakteriarra burutzeko.
Bakterio hauen beste ezaugarriak honako hauek dira:
* Gram negatiboak
* bazilo, koko edo vibrio itxurakoak
* batzuek filamentu edo harizpiak sortzen dituzte
* pigmentu fotosintetikoak (bakterioklorofilak) klorosoma izeneko bakuoletan daude
* SH$_2$-az gain, hidrogeno molekularra eta sufrearen beste konposatu erreduzituak ere erabil ditzakete elektroi emaile moduan
* ez dira mugikorrak, baina gasa duten bakuolen bidez era bertikalean (gora ala behera) higitu daitezke uretan
* berde kolorekoak dira, karotenoideek emandakoa
* urtarrak dira
Sufrearen bakterio berdeak ez dira fotosintesi anoxigenikoa egiten duten bakterio bakarrak. Badago beste talde bat (sufrearen bakterio purpurak) fotosintesi bera egiten duena. Azken hauek purpura kolorekoak dira (dituzten karotenoideak direla-eta).
Bakterio berdeak laku eta itsasoen eremu sakonetan bizi dira, bertan oxigeno gutxi, sufrearen konposatu erreduzituak (SH$_2$...) eta argi infragorria dagoelako (fotosintesi bakteriarrak ez du argi ikusgaia erabiltzen, uhin-luzera handiko argia baizik).
Bestalde, bakterio hauek fotosintesian sortzen duten sufrea (S) zelulatik kanporatzen dute.
Sufrearen bakterio berdeak, zalantzarik gabe, oso zaharrak dira, eta Lur planetaren gainean agertu ziren lehenengo bizidunetakoak dira. Landareen fotosintesia agertu aurretik fotosintesi anoxigenikoa agertu zen, aintzinako Lurrean oxigenorik ez zegoelako eta molekula erreduzituak nagusi zirelako (SH$_2$ tartean). Lehenengo bakterio fotosintetikoak, beraz, materia organikoa ekoizten hasi ziren, baina ez zuten oxigenorik askatzen. Hurrengo urrats ebolutiboa elektroi emaile gisa H$_2$O erabiltzeko gai izan zitezkeen zelulen agerpena izan zen; zelula horiek, gaur egungo zianobakterioen antzekoak, ziur aski bakterio fotosintetikoetatik agertu ziren duela 2.500 milioi urte inguruan.

## Kanpo estekak

* Datuak: Q12651951
* Multimedia: Chlorobi / Q12651951
* Espezieak: Chlorobi
# Sufragio unibertsal

    Artikulu hau gizaki guztientzako sufragismoari buruzkoa da; beste esanahietarako, ikus «Emakumeen sufragismoa».
Sufragio unibertsala adinez nagusiak diren hiritar guztiei botoa emateko eskubidea eskaintzen diena da, horren bitartez parlamentuetan parte hartzen duten ordezkariak zein gobernuburuak aukeratzeko.
Botoa emateko eskubidea inori ukatzen ez dion hauteskunde sistema hau, Frantziar Iraultzako lehen aldietan lortu zenetik, borroka sozial eta politikoen ardatz nagusietakoa izan zen eta baita herri eskabideen lehenengo motorra ere. XIX. mendean gizonezkoen sufragio unibertsala bakarrik ezarri zen. Herririk gehienetan emakumeek ez zuten botoa emateko eskubidea lortu XX. mendean ondo sartu arte.
XX. mendeko urte luzeetan sufragismoaren borroka emakumeen eskubideen borrokarekin lotuta egon zenez, askotan oker badago ere sufragismoa eta emakumeen sufragismoa sinonimotzat hartzen dira.
Laburbilduz, sufragio unibertsala dagoela esaten dugunean, adin nagusiko hiritar guztiak bozkatzeko eskubidea dutela esan nahi du.

## Erreferentziak

* ↑ Lur entziklopedietatik hartua.

## Ikus, gainera

* Errolda-sufragio
* Emakumeen sufragismoa
* Emakumeen sufragismoa Espainian

## Kanpo estekak

* Datuak: Q319891
* Multimedia: Universal suffrage / Q319891
# Suga

Min Yoon-gi (hangul: 민윤기; Daegu, Hego Korea, 1993ko martxoaren 9a), Suga eta Agust D izen artistikoengatik ezaguna, Hego Koreako rapero, konpositore eta ekoizle diskografikoa da. BTS boy band taldeko kidea da 2013az geroztik, Big Hit Music konpainiaren baitan.
2016an bere lehen bakarkako mixtapea argitaratu zuen SoundCloud bidez, Agust D izenekoa. Lan honetan depresioaren eta fobia soziala gainditzeko bere borroka pertsonalaz hitz egiten du, beste hainbat gairen artean. 2020an, bakarkako bigarren mixtapea atera zuen, D-2 izenekoa. Bere esanetan, lehenengo mixtapeak iraganari buruz hitz egiten zuen eta bigarrenarekin orainaldian zentratu nahi izan zuen gehiago, 2016tik egindako bidea du oinarri.
2023ko apirilaren 21ean bere hirugarren bakarkako lana argitaratu zuen. Kasu honetan album formatoan, eta D-DAY izenarekin. Lan honek amaiera ematen dio Agust D izenarekin argitaratu duen trilogiari.

## Erreferentziak

* ↑ (Ingelesez) winterlyblooms. (2021-07-17). «09/16 Grazia Magazine (w/ Yoongi)» BTS Interview Archive (Noiz kontsultatua: 2023-04-20).
* ↑ «"My name is, AgustD"... 'Suga' to rap about the real Min Yoon-ki"» web.archive.org 2019-12-31 (Noiz kontsultatua: 2023-04-20).
* ↑ (Ingelesez) Herman, Tamar. (2016-08-16). «BTS’ Suga Addresses Depression & Cost of Fame on ‘Agust D’ Mixtape» Billboard (Noiz kontsultatua: 2023-04-20).
* ↑ (Ingelesez) «BTS's Suga Reflects on His New Solo Mixtape 'D-2'» Time 2020-05-22 (Noiz kontsultatua: 2023-04-20).
* ↑ «BTS’s Suga Reflects on Triumphant Return of Agust D on ‘D-2’ Mixtape» Billboard 2020-05-22 (Noiz kontsultatua: 2023-04-20).
* ↑ (Ingelesez) Peters, Mitchell. (2023-04-02). «Here’s When Suga’s Debut Solo Album ‘D-Day’ Is Dropping» Billboard (Noiz kontsultatua: 2023-04-20).
* ↑ [아이유의 팔레트🎨 '아'이유 X '슈'가 '팔'레트 (With 슈가) Ep.19. ] (Noiz kontsultatua: 2023-04-20).

## Kanpo estekak

* Datuak: Q21075020
* Multimedia: Suga / Q21075020
# Sufrearen ziklo

Sufrearen zikloa elementu honek naturan jasaten duen eraldaketen multzoa da. Ziklo honetan sufrea atmosferan, litosferan, hidrosferan eta izaki bizidunengan egon daiteke.
Bizidunengan sufrea egoera erreduzituan egon ohi da (R-SH), proteinen hainbat aminoazidoetan (metionina eta zisteina) eta A koentziman, besteak beste.
Litosferatik sufrea hartzen dute landareek, SO$_4$$^{2-}$ moduan, eta erreduzitu egiten dute (R-SH) haien aminoazidoetan sartzeko. Animalia belarjaleek haien molekula organikoetara modu berean (R-SH) pasatzen dute, eta berdin pasatzen da ere goiko maila trofikoan dauden bizidunengana.
Animaliak eta landareak hiltzen direnean ustelketa egiten duten bakterioek proteinak hartzitzen dituzte, SH$_2$ askatuz.
SH$_2$ hori oso ezegonkorra da, eta ingurune aerobio batean oxidatu egiten da. Ingurune anaerobioetan besterik ez da egoera erreduzituan mantentzen.
Bi mikrobio mota erabiltzen dute SH$_2$:
Sortutako SO$_4$$^{2-}$ uretan oso disolbagarria da, eta toki euritsuetan azkar lekualdatzen da lurzorutik. Hau da landareen sufre-iturria.
Lurzoruko sulfato oxidatuak (SO$_3$$^{2-}$, SO$_4$$^{2-}$) erabiltzen dituzte hainbat bakterio anaerobikok (Clostridium, Desulfovibrio...) haien arnasketa anaerobioan, SH$_2$ sortuz (SO$_4$$^{2-}$ → SH$_2$). Zentzu horretan azpimarratu behar da meatoki askoren sufreak ez duela jatorri bolkanikoa, biokimikoa baizik.
Azkenik, atmosferan egoera gaseosoan dago sufrea: SH$_2$ edo SO$_2$$^{2-}$ moduan.

## Kanpo estekak

* Datuak: Q1361502
* Multimedia: Sulfur cycle / Q1361502
# Shirley Bassey

Shirley Bassey (Cardiff, Gales, 1937ko urtarrilaren 8a) abeslari ingelesa da.
Langileen klubetan hasi zen abesten. 1955ean, Such is life izeneko musika-ikuskizun batean parte hartu zuen Londresko West End auzoan, eta bi urte geroago lehen diskoa plazaratu zuen. Arrakasta handiko abestiak grabatu ditu, hala nola Kiss me honey, honey, kiss me eta As long as he needs me. John Barry musikagile ospetsuaren Goldfinger kanta abestu zuen, izen bereko filmerako. 1980an, abesteari utzi zion, baina 1997an Propellerheads bikote britainiarraren lehen diskoan (History Repeating) abestu zuen, eta sekulako arrakasta izan zuen mundu osoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q234754
* Multimedia: Shirley Bassey / Q234754
# Shirley Knight

Shirley Knight Hopkins (Goessel, Kansas, 1936ko uztailaren 5a - San Marcos, Texas, 2020ko apirilaren 22a) estatubatuar aktorea izan zen. Bi aldiz nominatu zuten taldeko emakumezko aktore onenaren Oscar Sarirako The Dark at The Top of the Stairs eta Sweet Bird of Youth filmengatik. Actors Studio erakundeko kidea izan zen.
* Datuak: Q238884
* Multimedia: Shirley Knight / Q238884
# Shirley Ann Grau

Shirley Ann Grau (New Orleans, 1929ko uztailaren 8a - Kenner, Louisiana, 2020ko abuztuaren 3a) estatubatuar idazlea izan zen. Deep South izan ohi da bere lanen agertokia eta gai hauek ditu heriotza, suntsipena, abortua eta arraza-nahasketa. 1965ean Pulitzer Saria irabazi zuen The Keepers of The House eleberriarekin.

## Lanak

* The Black Prince, and Other Stories (ipuinak; 1955)
* The Hard Blue Sky (1958)
* The House on Coliseum Street (1961)
* The Keepers of the House (1964)
* The Condor Passes (1971)
* The Wind Shifting West (ipuinak; 1973)
* Evidence of Love (1977)
* Nine Women (ipuinak; 1986)
* Roadwalkers (1994)
* Selected Stories (2006)
* Datuak: Q459631
* Multimedia: Shirley Ann Grau / Q459631
# Shirley Booth

Shirley Booth (Brooklyn, New York, 1898ko abuztuaren 30a - Chatham, Massachusetts, 1992ko urriaren 16a) estatubatuar aktorea izan zen, telebistan eta zineman aritutakoa.

## Filmografia

Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):
| Urtea | Filma | Zuzendaria | Ekoizlea | Izenburuak (es,fr) |
| 1952 | Come Back, Little Sheba | Daniel Mann | Paramount Pictures | gaztelaniaz: Come Back frantsesez: Reviens petite Sheba |
| 1953 | Main Street to Broadway | | | |
| 1954 | About Mrs. Leslie | Daniel Mann | -- | gaztelaniaz: El amor de la señora Leslie |
| 1958 | The Matchmaker | Joseph Anthony | -- | frantsesez: La Meneuse de jeu |
| 1958 | Hot Spell | Daniel Mann | -- | frantsesez: Vague de chaleur |
| 1958 | The Matchmaker | | | |
Telebista :
| Urtea | Telesaila | Pertsonaia | Oharra(k) |
| 1954-1961 | The United States Steel Hour | | 2 episodes |
| 1957 | Playhouse 90 | Perle Mesta | Atal 1 |
| 1961–1966 | Hazel | Hazel Burke | 154 atal |
| 1966 | CBS Playhouse | Amanda Wingfield | Atal 1 |
| 1967 | CBS Playhouse | Heloise Michaud | Atal 1 |
| 1968 | The Smugglers | Mrs. Hudson | Telefilm |
| 1973 | A Touch of Grace | Grace Simpson | 13 atal |
| 1974 | The Year Without a Santa Claus | Mrs. Claus (ahotsa) | Atal 1 |
* Datuak: Q253308
* Multimedia: Shirley Booth / Q253308
# Sultana (Kalifornia)

Sultana Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 779 biztanle ditu, 1,149367 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q6646704
# Sultana N. Nahar

Sultana Nurun Nahar (Dacca, Pakistan, 1955eko urtarrilaren 10a) banglades-estatubatuar fisikaria, astronomoa da. Ikertzaile zientifikoa da Ohioko Estatuko Unibertsitateko Astronomia Sailean.
Fotoionizazio-prozesu atomikoetan, ioi elektronikoen birkonbinazioan, fotoeszitazioan, talkan oinarritzen da ikerketa. Besteak beste, ekarpen hauek egin ditu: elektroi-ioien birkonbinazio osorako metodo bateratua garatzea, Breit-Pauliren R matrizearen metodorako espektroskopia teorikoa, eta nanoplasma erresonanteko termosatikoekin (RNPT) minbizia tratatzeko metodoa.

## Biografia
### Hezkuntza eta karrera

Naharrek Fisika Teorikoko Gradua lortu zuen Dacako Unibertsitatean, eta Optika Kuantikoko masterra eta Teoria atomikoko doktoretza lortu zituen Detroiteko Wayneko Estatuko Unibertsitatean (Míchigan).
Astrofisika atomikoa eta espektroskopia (Cambridge UP, 2011) testu-liburuaren egilea da, Anil K. Pradhanekin batera.

## Ikerketa-interesak

Naharrek luze eta zabal argitaratu ditu astrofisikako eta laborategiko plasmako talka atomiko erradiatiboen prozesuak, besteak beste, fotoionizazioa, ioi-elektroien birkonbinazioa, fotoeszitazioak eta des-eszitazioak, eta ioi-elektroien dispertsioa. Satelite bidezko linea dielektronikoetan, espektroskopia teorikoan eta aplikazio biomedikoetarako nanoespektroskopia konputazionalean ere lan egin du. Opacity Project eta Iron Projec tNazioarteko lankidetzetako kide da, erradiazio- eta talka-prozesu atomikoak aztertzeko eta astrofisikoki ugariak diren atomo eta ioientzat beharrezkoak diren parametro atomikoak kalkulatzeko.

## Sariak

* John Wheatley saria irabazi zuen, honako hauengatik: "Hirugarren munduko zenbait herrialdetan fisikaren ikerketa eta irakaskuntza sustatzeko ahaleginak, lankidetza, tutoretza eta filantropiaren bidez, eta, bereziki, emakumezko zientzialari musulmanen sustapena, defendatzailea eta jarraitu beharreko eredua baita".

## Erreferentziak

* ↑ «Ohio State University» osu.edu.
* ↑ «Sylvester James Gates, Jr.» www.aps.org.
* ↑ "Coeficientes de velocidad de recombinación de iones electrónicos, secciones transversales de fotoionización y fracciones de ionización para elementos abundantes en astrofísica. I. Carbono y nitrógeno", SN Nahar y AK Pradhan, en The Astrophysical Journal, vol. 111, no. 339, 1997
* ↑ "Los secretos del espacio podrían llevar a terapias contra el cáncer", Times of India, 29 de julio de 2011
* ↑ "¿Los agujeros negros podrían ayudar a tratar a los pacientes con cáncer?", Fox News, 28 de julio de 2011
* ↑ "Datos atómicos del Proyecto de Hierro", SN Nahar, en Astronomy and Astrophysics, 293, 967-977, 1995

## Kanpo estekak

* Datuak: Q13060087
* Multimedia: Sultana N. Nahar / Q13060087
# Sultanaren igerilekua

Sultanaren igerilekua (hebreeraz: בריכת הסולטאן‎, Brechat HaSultan; arabieraz: بركة السلطان‎, Birket es-Sultan) Jerusalemgo Sion mendiaren mendebaldean antzinako ur-harrobia da. Eraikin hau garai bateko Jerusalem hiriko uraren hornitzerako sarearen partea izan zen. Aktiboa Otomandar Inperioaren amaiera arte egon zen. Gaur egun igerilekua udan lehortu egiten da.

## Historia

Ziur aski eraikina Herodes I.a Handiaren garaikoa da. Historialari batzuen ustez igerileku hori Flavio Josefok Sugearen urmaela izenarekin aipatu zuen bera da. Ura Azpiko Akueduktoren bidez ailegatzen zen. Gurutzaden garaietan Lacus Germani izenarekin ezagutzen zuten. XVI. mendean Suleiman I.a sultan otomandarrak konpontzeko eta zabaltzeko agindua eman zuen; geroztik Sultanaren igerilekua izenarekin ezagutzen da.

## Egungo egoera

Gaur egun, udetan, igerilekua lehortuta gelditzen da. Hilabete horietan espazioa kontzertuak eta jaialdiak egiteko erabiltzen da.

## Erreferentziak

* ↑ https://www.jerusalem.muni.il/jer_sys/picture/atarim/site_form_atar_eng.asp?site_id=458&pic_cat=4&icon_cat=6&york_cat=7
* ↑ BIBLICAL RESEARCH. THE "LOWER POOL," JERUSALEM, The Independent, 51 liburuki, Issue 1, 1899
* ↑ https://www.gojerusalem.com/items/796/Sultans-Pool/

## Kanpo estekak

* Datuak: Q7636576
* Multimedia: Sultan's Pool / Q7636576
# Sultan Salahuddin Abdul Aziz Meskita

Sultan Salahuddin Abdul Aziz Shah Meskita (malaysieraz: Masjid Sultan Salahuddin Abdul Aziz, arabieraz: مسجد سلطان صلاح الدين عبدالعزيز‎) Shah Alamen dagoen meskita bat da. Herrialdeko meskitarik handiena da, baita Asiako hego-ekialdeko bigarren meskita handiena ere, Jakartakoaren ostean. Bere ezaugarri bereizgarriena kupula urdin eta zilarreztatua da. Meskitak lau minarete ditu, bakoitza iskina bakoitzean eraikia.

## Historia

Meskita Salahuddin Abdul Aziz sultanak eraikitzea eskatu zuen, Shah Alam Selangorren hiriburu berritzat jo zuenean 1974ko otsailaren 14an. Eraikuntza 1982an hasi zen eta 1988ko martxoaren 11n bukatu. Meskitari meskita urdina ere deitzen zaio, kupula urdina baitu.

## Errekorrak

Meskitak munduko kupula handiena du eraikin erlijioso batean: 51,2 m neurtzen ditu, eta 106,7 m neurtzen ditu lurzoruaren mailaren gainetik. Lurzoruaren mailatik gora 142,3 iristen diren lau minareteak munduko altuenak dira, Casablancako (Maroko) Hassan II.aren meskitaren eta Aljerreko (Aljeria) Djazaïraren atzetik. Lehen urteetan, meskita Recordseko Guinness Liburuan munduko minarieterik altuena zela katalogatu zen, 1993ko abuztuan Hassan II meskitan 210 m-ko minareteak ordeztu baino lehen. Hala ere, meskitak oraindik ere munduko minarete-talde altuena izatearen bereizketari eusten dio.

## Erreferentziak

* ↑ «Masjid Sultan Salahuddin Abdul Aziz Shah» VisitSelangor.com 1 July 2021.
* 1 2 Blue Mosque (Sultan Salahuddin Abdul Aziz Shah Mosque). Malaysian Ministry of Tourism-VirtualMalaysia.com.
* ↑ Tourism Malaysia-Selangor destinations-Blue Mosque. Government website-Tourism Malaysia.
* ↑ Kingfisher Geography encyclopedia. ISBN 1-85613-582-9. Page 137
* ↑ Travel Experience-The Blue Mosque. Ministry of Tourism-VirtualMalaysia.com 24 December 2004.

## Kanpo estekak

* Datuak: Q308510
* Multimedia: Sultan Salahuddin Abdul Aziz Mosque / Q308510
# Sultanpur barrutia

Sultanpur barrutia Indiako barruti bat da, Ayodhya dibisioan, Uttar Pradesh estatuan. 3.797.117 biztanle ditu 4.436 kilometro koadrotan.

## Mugakideak

Honako barrutiekin egiten du muga:
Pratapgarh barrutia Ayodhya barrutia

## Ikus, gainera

* Uttar Pradesh

## Kanpo estekak

* Datuak: Q1356154
* Multimedia: Sultanpur district / Q1356154
# Sultepec (udalerria)

Sultepec Mexikoko udalerri bat da. Mexikoko estatuan kokatua dago. 2010ean 25.809 biztanle zituen 564,04 km²ko azaleran. Herriburua [[Sultepec de Pedro Ascencio de Alquisiras (Sultepec)|Sultepec de Pedro Ascencio de Alquisiras]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2133685
* Multimedia: Sultepec / Q2133685
# Sultan Saeed

Sultan Saeed (1976ko abuztuaren 1a) Maldiva Uharteetan jaiotako atleta da, 100 m-ko proban espezializatua dena. 2004ko Atenasko Olinpiar Jokoetan parte hartu zuen

## Erreferentziak

* Sports Reference
* Datuak: Q3545185
# Sulu artxipelagoa

Sulu artxipelagoa (tausugeraz: Sūg) Filipinetako uhartedia da, Celebesko itsasoaren iparraldeko muga eta Suluko itsasoaren hegoaldekoa osatzen duena. Bertoko moro herriak Bangsamoro herrialdearen zatitzat hartzen du eta bere independentzia aldarrikatzen du. 400 uhartetxo nagusiek eta 500 izengabeko uhartetxoek osatzen dute, guztira 4.068 km²-ko azalera izanik. Suluko sultanerriaren egoitza izan zen.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q1061195
* Multimedia: Sulu Archipelago / Q1061195
# Spean Bridge

Spean Bridge, Eskoziako gaeleraz: Drochaid Aonachain, Eskoziako Highland eskualdeko herri bat da, Lochaber barrutian. Fort William eta Fort Augustus udalerrien arteko errepidean dago.

## Kanpo estekak

* Datuak: Q1026775
* Multimedia: Spean Bridge / Q1026775
# Speaker's Corner

Speaker's Corner (euskaraz Hizlariaren Txokoa, literalki Hizlariaren Izkina) Ingalaterrako Londres hiriburuko Hyde Park parkeko izkina edo txoko bat da. Teorian, usadioaren arabera eta jendearen ustearen arabera ere, edozein hiritar edo pertsonak publikoan edozein gaitaz hitzaldia emateko askatasuna du, betiere poliziak haren hitzaldiak legea urratzen ez duela ziurtatzen den bitartean. Halere, praktikan polizia tolerantea eta irekia izatera derrigortua dago, entzuleen kexa edota hizlariaren hizkera iraingarria baldin bada bakarrik parte hartu edota hitzaldia mozten duelarik.
Hyde Parkeko txokoaz gain, Londresko beste hainbat lekutan ere Speakers' Corners direlakoak ere badaude, adibidez: Finsbury Park, Clapham Common, Kennington Park eta Victoria Parken, bai eta munduko beste herrialde batzuetan ere, bereziki mundu anglosaxoian.

## Beste herrialde batzuk
### Austràlia

Speakers' Corner, Sydney hiriburuko The Domain parkean.

### Canadà

Speakers' Corner, Kanadako Regina (Saskatchewan) hirikol Wascana aintziraren iparraldeko ertzean.

### Països Baixos

Speakers' Corner, herbehereraz Spreeksteen, Amsterdameko Oosterpark.

### Singapur

Speakers' Corner, 2000ko irailaren 1an gobernuak Parc Hong Lim parkean ezartzea baimendua.

### Trinitat i Tobago

Speakers' Corner, Woodford Square, Port of Spain.

## Bibliografia

* The Speakers (1964), egilea: Heathcote Williams
* A Summer in the Park - A Journal of Speakers' Corner (2004). egila: Tony Allen, hitzaurrea: Ken Campbell

## Kanpo estekak

* (Ingelesez) The Speakers' Corner web site - Hyde Parkeko bideoak eta irrati emanaldiak dituen webgunea
* (Ingelesez) Hyde Park Union: Documentary about Speakers' Corner - Bideoa, YouTube
* (Ingelesez) Tony Allenen webgunea, Speakers' Cornerreko egutegia ikusgai dagoelarik
* (Ingelesez) Arxius d'àudio i fotografies del Speakers' Corner de 2005
* Hyde Parkeko Speakers' Corner txokoaren argazkiak Flickr webgunean - Irudiak
* (Ingelesez) Woodford Squareko historia
* (Nederlanderaz) Spreeksteeneko webgunea - Herbeheerateako Speakers' Corner txokoaren irudiak ikusgai
# Spearfish (Hego Dakota)

Spearfish Ameriketako Estatu Batuetako hiri bat da. Lawrence konderrian kokatuta dago, Hego Dakota estatuan. 12.193 biztanle ditu, 42,637386 kilometro koadroko azaleran banatuta.

## Ikus, gainera

* Lawrence konderria

## Kanpo estekak

* Datuak: Q568764
* Multimedia: Spearfish, South Dakota / Q568764
# Spaulding (Illinois)

Spaulding Illinoiseko herri bat da. Sangamon konderrian kokatua dago. 2010ean 873 biztanle zituen, 2,04 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q2530186
# Spatzenhausen

Spatzenhausen Alemaniako udalerria da. Bavariako estatuan dago, [[Garmisch-Partenkirchen (barrutia)|Garmisch-Partenkirchen]] barrutian. 2014an 718 biztanle zituen 7,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505400
* Multimedia: Spatzenhausen / Q505400
# Spavinaw (Oklahoma)

Spavinaw Oklahomako herri bat da. Mayes konderrian kokatua dago. 2010ean 437 biztanle zituen, 0,97 kilometro koadrotan banatuta.

## Ikus, gainera

* Mayes konderria

## Kanpo estekak

* Datuak: Q2018560
* Multimedia: Spavinaw, Oklahoma / Q2018560
# Spay (Alemania)

Spay Alemaniako udalerria da. Renania-Palatinatua estatuan kokatuta dago, [[Mayen-Koblentza (barrutia)|Mayen-Koblentza]] barrutian. 2014an 1.908 biztanle zituen 2,7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q573555
* Multimedia: Spay / Q573555
# Spawn (filma)

Spawn 1997ko Mark A.Z. Dippé estatubatuar zinema zuzendariak zuzendutako superheroi film bat da. Izen berdineko Spawn komikian oinarritutako dago. John Leguizamo, Michael Jai White, Martin Sheen, Theresa Randle, Nicol Williamson eta D. B. Sweeney aktoreek antzeztu zuten.
Sitgeseko Zinemaldian Efektu berezi onenen Saria irarazi zuen.

## Argumentua

Oharra: Atal honek istorio osoa edo amaiera argitzen du.
Al Simmons (Michael Jai White) AEBetako Gobernuaren agentea da. Bere buruzagia den Jason Wynnek (Martin Sheen) Jessica Priest (Melinda Clarke) hiltzaileari Simmons erail dezan aginduko dio. Behin hila dela, Wanda neskalaguna berrikusteko eta bera hil zutenetaz mendakatzeko asmoz, Simmonsek Malebolgia (Frank Welker) deabruarekin bere arima saltzearen truk bizien mundura Spawn gisa itzultzeko ituna egingo du.

## Aktoreak

* Michael Jai White: Al Simmons/Spawn
* John Leguizamo: Violator/Clown
* Martin Sheen: Jason Wynn
* Nicol Williamson: Cogliostro
* Theresa Randle: Wanda Blake-Fitzgerald
* D. B. Sweeney: Terry Fitzgerald
* Melinda Clarke: Jessica Priest
* Frank Welker: Malebolgia (ahotsa)
* Sydni Beaudoin: Cyan Fitzgerald
* Miko Hughes: Zack
* Michael Papajohn: Glen

## Kanpo estekak

* Spawn filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1474393
# Spaulding (Oklahoma)

Spaulding Oklahomako herri bat da. Hughes konderrian kokatua dago. 2010ean 178 biztanle zituen, 8,26 kilometro koadrotan banatuta.

## Ikus, gainera

* Hughes konderria

## Kanpo estekak

* Datuak: Q2194972